EkBass/fiwiki-20250220-pages-articles huggingface dataset:
Dansband

Dansband on ruotsalainen termi, jota käytetään "dansbandmusik"-tyylin tanssimusiikkia esittävästä yhtyeestä. Tanssi tapahtuu yleensä pareissa. Myös jitterbug- ja foxtrot-tansseja voidaan esittää dansband-yhtyeen musiikin tahdissa. Yhtyeiden pääasialliset vaikutteet ovat 1950- ja 1960-lukujen rock- musiikissa. Termit dansband ja dansbandmusik otettiin käyttöön noin 1970, jolloin ruotsalaisessa pop-musiikissa kehittyi oma tyylinsä. Tyyli kehittyi pääasiassa Ruotsissa, mutta on levinnyt myös Tanskaan, Norjaan ja Suomen ruotsinkielisille alueille. Dansband-yhtye matkustaa yleensä bussilla ja esiintyy useita kertoja viikossa vuoden ympäri. Useat yhtyeet on nimetty laulajan mukaan, ja nimen perään on liitetty sana orkester. Tapa juontaa vanhojen tanssiorkestereiden nimeämiskäytännöstä, jotka usein nimettiin kapellimestarin mukaan. Yhtyeiden pääkohderyhmää ovat keski-ikäiset aikuiset. Musiikki esitetään yleensä elävän yleisön edessä paikoissa, joissa yleisö on kiinnostunut tanssimisesta eikä halua keskittyä ainoastaan kuuntelemaan yhtyeen esiintymistä. == Tunnettuja yhtyeitä == *Arvingarna, Ruotsi *Barbados, Ruotsi *Berth Idoffs, Ruotsi (1958–) *Black Jack, Ruotsi *Chiquita, Ruotsi *Elisa’s, Ruotsi *Flamingokvintetten, Ruotsi *Kjell Roos band ("Roosarna"), Ruotsi *Larz-Kristerz, Ruotsi *Lasse Stefanz, Ruotsi *Lotta & Anders Engbergs orkester, Ruotsi (1989–1994) *Lotta Engbergs orkester, Ruotsi (1994–2002) *Ole Ivars, Norja *Rolandz, Ruotsi *Scotts, Ruotsi *Sten & Stanley, Ruotsi *Streaplers, Ruotsi *Sven-Ingvars, Ruotsi *Thorleifs, Ruotsi *Tommys, Suomi *Vikingarna, Ruotsi *Wizex, Ruotsi ==Aiheesta muualla== Luokka:Yhtyeet Luokka:Ruotsin musiikki Luokka:Lavatanssi
Birgittastiftelsen

Birgittastiftelsen on ruotsalainen säätiö, joka on perustettu 7. lokakuuta 1920 huolehtimaan Vadstenan luostarin alueesta ja rakennuksista. Säätiön ensimmäinen puheenjohtaja oli prinssi Eugen. Hän hoiti tehtävää kuolemaansa vuoteen 1947 saakka. Säätiön ensimmäisiä toimia oli vuosina 1926–1927 kaivaa esiin ja konservoida luostarin talousrakennuksia. Vuonna 1938 perustettiin retkeilymaja. Säätiöllä oli oma arkkitehti, Erik Fant, joka suunnitteli uudisrakennuksia, kuten vieraskodin ja kansanopiston. Rakennustöiden rahoittamiseksi kerättiin 2,2 miljoonaa kruunua, ja valtio antoi avustuksena 2,8 miljoonaa. Säätiön aktiivisena toimijana oli tuolloin professori Andreas Lindblom. Nunnaluostarin entistäminen aloitettiin vuonna 1956, mutta vanhan kuninkaanlinnan jäänteiden löytymisen vuoksi suunnitelmat menivät uusiksi. Kansanopisto sai 1970 tilat uudemmista rakennuksista nunnaluostarin alueelta, ja vierastalo vihittiin 1964. Munkkiluostari kunnostettiin 1989 Vadstenan luostarihotelliksi. Vuonna 2003 vihittiin käyttöön luostarimuseo. ==Lähteet== *Birgittastiftelsen Luokka:Ruotsalaiset säätiöt Luokka:Vadstenan historia
Rat King

Rat King on Petri Kotwican ohjaama suomalais-virolainen trillerielokuva vuodelta 2012. Se on ohjaajan kolmas pitkä elokuva. Suomalais-virolainen yhteistuotanto on kuvattu Virossa kesällä 2011. ==Juoni== Elokuva aihe on pelimaailmasta. Liialliseen pelaamiseen uppoutunut Juri on jo jättämässä pelaamisen tyttöystävän painostuksesta, kun nettiystävä pyytää apua, ja siitä käynnistyy painajaismainen tapahtumaketju, jossa panokset ovat kovat. ==Arviot== Useat kriitikot ovat verranneet elokuvaa Kotwican aiempaan ohjaukseen Mustaan jäähän. Marita Nyrhinen (Ilkka) suhtautuu elokuvaan myönteisesti: "Kotwicalta odotettiin näyttöä. Rat King palkitsee odotuksen." Elokuva on hänestä "ahdistava mutta oudolla tavalla myös kiehtova ja koskettava elokuva, jonka tematiikka on ajankohtainen ja tärkeä". Arvio on että elokuva on laadukas ja persoonallinen, ohjaus taitavaa. Myös musiikki ja kuvaus saavat runsaasti kiitosta.Marita Nyrhinen: Pelaaminen ei ole kaunistaIlkka. Viitattu 26.5.2014. Arto Pajukallion (Tv-maailma) mukaan Rat King sortuu ikävystyttäviin kliseisiin ja kiusaannuttavaan epäuskottavuuteen. Musta jää oli menestys, ja kriitikko toivoo, että Kotwican ura ei kompastu tähän teennäiseen trenditrilleriin.: Viikon tv-elokuvia, Tv-maailma, 21/2014 sivu 13 Varovainen on myös Pertti Avolan (Helsingin Sanomat) arvio: Tarina ei kantanut Mustassa jäässä, eikä se kanna tässäkään, ainekset eivät loksahda luontavasti yhteen, komeasta yhteistuotannosta huolimatta on haukattu liian iso pala.Pertti Avola, Poika varasti kaverinsa elämän, Tv & radio, Helsingin Sanomat 26.5.2014, sivu B 21 ==Palkinnot== *Grand Prix (pääpalkinto) Cine- Jeune de l'Aisne -nuortenelokuvafestivaalilla Ranskassa 2013 == Näyttelijät== ==Lähteet== == Aiheesta muualla == * Elokuva Making Moviesin sivustolla * Taustaa ja tekijöiden kommenttea , Heidi Merima-Halonen, Rat King, Satyyri Luokka:Virolaiset elokuvat Luokka:Vuoden 2012 suomalaiset elokuvat Luokka:Suomalaiset psykologiset jännityselokuvat Luokka:Petri Kotwican ohjaamat elokuvat Luokka:Ulkomailla kuvatut suomalaiset elokuvat
Pudotusrinne

400px|right|thumb|Poikkileikkaus pudotusrinteestä Pudotusrinne on kerroksittaisten sedimenttikivilajien eroosion tuloksena syntynyt geologinen muodostuma. Pudotusrinteet ovat kahden tasaisen alueen väliin syntyneitä jyrkkiä rinteitä. == Muodostuminen == Tietyt kivilajit (yleensä pehmeät) hajoavat muita nopeammin. Esimerkiksi savikivi hajoaa nopeammin kuin kalkkikivi. Tietyissä tilanteissa kokonainen kerros helposti hajoavaa kiviainesta voi eroosion tuloksena kulkeutua pois kovemman kivilajin päältä. Tämän seurauksena syntyy lähes tasainen pinta. luokka:Rakennegeologia Luokka:Geomorfologia
Palazzo Farnese

Palazzo Farnese eli Farnesen palatsi on palatsi Roomassa Italiassa. Se sijaitsee Tiberin vasemmalla rannalla Piazza Farnesen ja Via Giulian välissä. Kun Ruotsin kuningatar Kristiina tuli Roomaan 1655, hän asui palatsissa vuoteen 1659. Kun Farnesen suku sammui, palatsi päätyi Napolin kuningashuoneen omistukseen, jolta sen ensin vuonna 1874 vuokrasi ja lopulta 1908 osti Ranskan valtio Ranskan Rooman-suurlähetystöksi. Aiemmin rakennuksessa on ollut myös Ranskan arkeologinen instituutti.Svensk uppslagsbok, Malmö 1932 Ruotsissa palatsi tunnetaan Tukholman kuninkaanlinnan pohjoisen siiven esikuvana. ==Historia== Palazzo Farnese on rakennettu paikalle, jolla on aiemmin ollut palatsi. Sen hankki vuonna 1495 kardinaali Alessandro Farnese, josta myöhemmin tuli paavi Paavali III. Uuden palatsin rakentamisen aloitti Antonio da Sangallo nuorempi vuonna 1514. Se oli jo alun alkaen hyvin suuri, ja sitä laajennettiin sen jälkeen kun Farnese oli 1534 valittu paaviksi. Pihaa suurennettiin, ja julkisivua siirrettiin eteenpäin muutama metri. Palatsissä on neljä siipeä, jotka ympäröivät neliömäistä pihaa. Siinä on holvattu sisäänkäynti ja takana puutarhaan avoin pylväskäytävä. Sangallon kuoltua 1546 oli julkisivua korotettu kolmikerroksiseksi. Michelangelo, joka samaan aikaan työskenteli Paavali III:n toisen suuren hankkeen, Piazza del Campidoglion, kimpussa, sai rakentamisen vastattavakseen. Hänen johdollaan julkisivua korotettiin, ja se sai sen voimakkaan, kruunumaisen korniisin. Pian paavin kuoleman jälkeen 1549 sai Giacomo Barozzi da Vignola työn vastuulleen. Hän oli työskennellyt aiemmin muissa Farnesen rakennushankkeissa. Hänen johdollaan valmistui muun muassa palatsin takafasadi ja loggiat puutarhan suuntaan (1569–1573). Ylimmän loggian, joka rakennettiin 1589, teki kuitenkin hänen seuraajansa Giacomo della Porta. Palatsin sisätiloissa on muun muassa kuuluisa Galleria Farnese, johon Annibale Carracci maalasi noin vuonna 1600 freskoja. == Lähteet == Luokka:Rooman palatsit
Matinkylän metroasema

Matinkylän metroasema () on yksi vuonna 2017 valmistuneen Länsimetron metroasemista. Se on rakennettu maan alle kauppakeskus Ison Omenan eteläiseen päätyyn, ja asemalta on suora yhteys kauppakeskukseen ja bussiterminaaliin. Matinkylän metroasema oli Länsimetron ensimmäisen rakennusvaiheen pääteasema. Toisen vaiheen valmistuttua joulukuussa 2022 linja M1 on jatkunut Matinkylästä edelleen Kivenlahteen. Matinkylä on noin 20 700:lla päivittäisellä matkustajalla Länsimetron asemista vilkkain ja Helsingin metron asemista kuudenneksi vilkkain. Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle. Matinkylän metroaseman suunnittelusta vastasi arkkitehtitoimisto HKP. Aseman tunnusmerkki on vaihtelevista valkoisista alumiinilevyistä koostuva kaareva kattopinta. == Lähteet == == Aiheesta muualla == * Matinkylän metroasema Länsimetron verkkosivuilla * Matinkylän metroasema HKL:n verkkosivuilla Luokka:Espoon metroasemat Luokka:Länsimetron asemat Luokka:Matinkylä
Bugio

Bugio () on yksi Desertassaarista, jotka sijaitsevat alle 40 kilometriä Madeiran pääkaupunki Funchalista kaakkoon. Saari on noin 7,5 kilometriä pitkä ja 800 metriä leveä. Sen korkein kohta kohoaa noin 350 metriä merenpinnan yläpuolelle.Kemppainen s. 17. == Galleria == Kuva:Bugio island.jpg|Bugio- saari kuvattuna Deserta Grandelta. == Lähteet == * === Viitteet === Luokka:Desertassaaret
Piazza Farnese

thumb|Yleiskuva piazza Farnesesta. Piazza Farnese on noin 3 650 neliömetrin laajuinen suorakulmion muotoinen aukio Rooman historiallisessa keskustassa. Sen näkymää hallitsee Farnesen palatsi. Aukiolla on kaksi suihkulähdettä. == Sijainti ja tiedot == Aukiota rajaavat kadut Via dei Farnesi / Vicolo del Gallo luoteessa ja Via del Mascherone / Via della Corda kaakossa. Siihen päättyvät Via di Monserrato, Via dei Baullari, Vicolo de’Venti ja Vicolo del Giglio. Lähistöllä sijaitsee Campo de’ Fiori -aukio. Palazzo Farnese eli Farnesen palatsi on moniosainen rakennus 1300-luvulta. Sen rakennutti Farnesen suku, joka antoi sen tehtäväksi Antonio da Sangallo nuoremmalle ja Michelangelolle. Rakennuksella on vuosisatojen aikana ollut useita omistajia, ja sitä on korjattu ja laajennettu. Nykyisin se on Ranskan valtion omistuksessa, ja se toimii suurlähetystönä. thumb|left|200px|Santa Brigida Aukion luoteisreunalla on Pyhän Birgitan kirkko, Ruotsin kansalliskirkko, jossa on myös Birgitan asuinrakennus.Casa di Santa Brigida thumb|Palazzo del Gallo di Roccagiovane Piazza Farnesen pohjoislaidalla on Palazzo Pichini, joka tunnetaan myös nimellä Palazzo Roccagiovane. Sen kunnostutti vuonna 1705 Alessandro Specchi, mutta 1900-luvun lopulla sen julkisivu sai jälleen alkuperäisen värinsä. Platzbeschreibung bei Google.pictures Aukion suihkulähteiden kolme kivistä liljaa symboloivat Farnesen suvun vaakunaa. == Lähteet== == Aiheesta muualla == Luokka:Rooman aukiot
Deserta Grande

Deserta Grande on yksi Desertassaarista, jotka sijaitsevat alle 40 kilometriä Madeiran pääkaupunki Funchalista kaakkoon. Deserta Grande on saarista suurin. Se on noin 12 kilometriä pitkä ja 2 kilometriä leveä. Sen korkein kohta kohoaa noin 490 metriä merenpinnan yläpuolelle. Saarilla elää harvinainen munkkihylje, joka on nykyään rauhoitettu. Saarella on tutkijoiden talo sekä vartijat.Kemppainen s. 17. == Lähteet == * === Viitteet === == Aiheesta muualla == Luokka:Desertassaaret
Héctor López (nyrkkeilijä)

Héctor López ”Torero” Colín (1. helmikuuta 1967 México – 24. lokakuuta 2011 México) oli meksikolainen nyrkkeilijä ja olympiamitalisti. == Elämä ja urheilu-ura == === Amatööriura === López nyrkkeili amatöörinä Los Angelesin kesäolympialaisissa 1984 sarjan 54 kg loppuotteluun, jossa hän hävisi italialaiselle Maurizio Steccalle saavuttaen hopeamitalin. === Ammattilaisura === Ammattilaisurallaan vuosina 1985–2000 López voitti NABF:n ja WBO NABO:n mestaruudet. Hän otteli pääasiassa kevyen välisarjan otteluita. Ammattilaisurallaan López voitti 49 ottelustaan 41, joista 23 tyrmäyksellä. Hän hävisi seitsemän ottelua, joista yhden tyrmäyksellä, ja yksi ottelu päättyi ratkaisemattomana. === Yksityiselämä === Huumeita käyttänyt López tuomittiin aseellisesta murtovarkaudesta neljäksi vuodeksi vankilaan vuonna 1989. Ennen vapaaksi pääsyään hän ehti suorittaa tuomiotaan vuoden ja seitsemän kuukautta. López kuoli Méxicossa 44-vuotiaana 25. lokakuuta 2011 huumeiden yliannostuksesta aiheutuneeseen sydänkohtaukseen. Hänellä oli vaimo ja kaksi poikaa.http://www.jornada.unam.mx/ultimas/2011/10/25/143256751-fallecio-el- boxeador-hector-torero-lopez-ganador-de-plata-en-los-jo-84 http://articles.glendalenewspress.com/2011-10-27/sports/tn-gnp-sp- lopez-20111027_1_pepe-reilly-olympic-boxer-junior-welterweight == Lähteet == * Héctor López Biography and Olympic Results Olympics at Sports-Reference.com * Lópezin ammattilaisuran tilastot BoxRec.com === Viitteet === Luokka:Meksikolaiset nyrkkeilijät Luokka:Meksikolaiset olympiamitalistit Luokka:Vuonna 1967 syntyneet Luokka:Vuonna 2011 kuolleet
Ilhéu Chão

Ilhéu Chão on yksi Desertassaarista, jotka sijaitsevat alle 40 kilometriä Madeiran pääkaupunki Funchalista kaakkoon. Chão on saarista pienin ja noin 1 600 metriä pitkä ja 500 metriä leveä ja nousee loivasti pohjoispäässä lähes 100 metrin korkeuteen.Kemppainen s. 17. == Lähteet == * === Viitteet === Luokka:Desertassaaret
Vila Baleira

Vila Baleira on Madeiraan kuuluvan Porto Santon kunnan kuntakeskus sekä suurin asutuskeskus. Vila Baleirasta tehtiin kaupunki elokuussa 1996. Pääosa Porto Santon noin 5 000 asukkaasta asuu kaupungissa. == Lähteet == == Aiheesta muualla == Luokka:Porto Santo
Steinerkasvatuksen liitto

Steinerkasvatuksen liitto ry on kaiken steiner­pedagogisen toiminnan katto- ja yhteistoimintajärjestö Suomessa. Vuoden 2017 aikana Suomessa toimii: * 26 steinerkoulua, joissa on yhteensä n. 5000 oppilasta ** Kaikki koulut toimivat virallisen opetuksenjärjestämisluvan alla ** Kouluista 10 antaa lukio-opetusta ** Kouluista 3 on hoitopedagogisia erityiskouluja * 44 steinerpäiväkotia / koulun yhteydessä olevaa esiopetusryhmää, joissa on yhteensä n. 1000 lasta. * 11 muuta steinerpedagogista yhteisöä. == Toiminta == Steinerkasvatuksen liitto toimii Suomen steinerkoulujen, -päiväkotien ja steinerpedagogisten yhteisöjen yhteistyöjärjestönä ja edustaa steinerpedagogiikkaa Suomessa jäsenjärjestöjensä rinnalla. Yhdistyksen tarkoituksena on myös steinerpedagogisia päämääriä toteuttavien yhteisöjen toimintaedellytysten edistäminen, jäsenten taloudellisia ja toiminnallisia edellytyksiä säätelevän lainsäädännön seuraaminen, jäsenten ja yhteiskunnan välisten suhteiden sekä taloudellisten toimintaresurssien riittävyyden varmistaminen. Tehtävien toteuttamiseksi liitto mm. antaa lausuntoja, pitää yhteyttä päättäjiin, järjestää ja tukee steinerpedagogista tutkimus- ja selvitystyötä, esitelmä-, näyttely-, kurssi- ja seminaaritoimintaa sekä julkaisee steinerpedagogista kirjallisuutta sekä Steinerkasvatus-lehteä. Yhdistys toimii myös yhteistyössä kansainväliseen steinerpedagogisen liikkeen kanssa. Steinerkasvatuksen liiton johtokunnan puheenjohtaja on Helena Sandell. Liiton johtokunta toimii steinerpedagogiikan yhteistyö- ja asiantuntijaryhmänä joka käsittelee monia erilaisia steinerpedagogiikkaan ja sen toteuttamiseen liittyviä kysymyksiä. == Historia == Steinerkasvatuksen liitto ry perustettiin 4. lokakuuta 2008 Espoossa. Liiton perustamisajatuksena oli koota kaikki steinerpedagoginen toiminta yhden yhdistyksen piiriin ja näin selkiyttää sekä voimistaa steinerkasvatuksen kenttää Suomessa. Steinerkasvatuksen liitto jatkaa yli 50 vuotta vanhaa perinnettä ja yhdistää Steinerpedagogiikan seuran ja Steinerpedagogisten yhteisöiden toiminnot. Steinerkasvatuksen liiton edeltäjä, Steinerpedagogiikan seura on edustanut steinerpedagogiikkaa Suomessa jo ennen ensimmäisen steinerkoulun perustamista Suomeen. Seuran puheenjohtajia ovat olleet mm. Reijo Wilenius, Marja Dahlström, Lea Blåfield, Simo Taimi ja Jarno Paalasmaa. == Steinerkasvatuksen liiton puheenjohtajat == * 2008-2012 Jarno Paalasmaa * 2013-2016 Kirsi Perttola-Ylinampa * 2017-2020 Helena Sandell ==Lähteet== * http://www.steinerkasvatus.fi/ * Jarno Paalasmaa. Steinerkoulun tulo Suomeen. Miten vaihtoehtopedagogiikka juurtui osaksi suomalaista koulua. Steinerkasvatuksen liitto. 2011. Luokka:Suomalaiset koulutusjärjestöt Luokka:Steinerkoulut
Jorge Solórzano Pérez

Jorge Solórzano Pérez (s. 23. maaliskuuta 1961) on nicaragualainen roomalaiskatolinen piispa. Hänet vihki papiksi Managuan arkkihiippakuntaan Miguel Obando Bravo 29. maaliskuuta 1985. Hänet nimitettiin Managuan vihkipiispaksi ja Theuzin titulaaripiispaksi 17. kesäkuuta 2000. Piispaksi vihkiminen seurasi 13. heinäkuuta. Pääkonsekraattorina toimi Obando Bravo, jota avustivat César Bosco Vivas Robelo ja Leopoldo José Brenes Solórzano.Catholic-Hierarchy.org: Bishop Jorge Solórzano Pérez Solórzano Pérez sai 15. lokakuuta 2005 nimityksen Matagalpan piispaksi, jonka virkaan hänet asetettiin 3. joulukuuta 2005. Hänet nimitettiin 11. maaliskuuta 2010 Granadan piispaksi. == Lähteet == Luokka:Nicaragualaiset papit Luokka:Katoliset piispat Luokka:Vuonna 1961 syntyneet Luokka:Elävät henkilöt
Leovigildo López Fitoria

Leovigildo López Fitoria (7. kesäkuuta 1927 Boaco – 5. elokuuta 2016) oli nicaragualainen roomalaiskatolinen piispa. Hänet vihittiin lasaristien papiksi 11. heinäkuuta 1954 ja nimitettiin Granadan hiippakunnan piispaksi 7. heinäkuuta 1972. Piispaksi vihkiminen seurasi 7. lokakuuta. Pääkonsekraattorina toimi Lorenzo Antonetti, jota avustivat José Eduardo Alvarez Ramírez ja Manuel Salazar y Espinoza.Catholic-Hierarchy.org: Bishop Leovigildo López Fitoria, C.M. López Fitoria jäi eläkkeelle 15. joulukuuta 2003. == Lähteet == Luokka:Nicaragualaiset papit Luokka:Katoliset piispat Luokka:Vuonna 1927 syntyneet Luokka:Vuonna 2016 kuolleet
Niko Mattila

Niko Erkki Tapani Mattila (s. 16. helmikuuta 1994 Tampere) on kaudella 2023–2024 Korisliigassa pelaavaa BC Nokiaa ja toimii samalla joukkueen kapteenina. Niko Mattilan isä Kai on voittanut lentopallon Suomen-mestaruuden sekä pelaajana että valmentajana. Myös Niko Mattilan vaari Erkki on pelannut lentopalloa pääsarjatasolla, voittaen neljä Suomen-mestaruutta.BC Nokian johtohahmo sai isältään viiltävän kuitin uransa suurimmalla hetkellä – suvun ketju katkesi Niko Mattilaan == Pelaajaura == Vuosina 2009–2011 B- ja A-poikien SM-sarjoja pelannut Mattila nousi Pyrinnön edustusjoukkueeseen kaudeksi 2011–2012. Hänen ottelukohtaiset piste- ja levypalloennätyksensä (11/3) joukkueessa syntyivät 26. lokakuuta 2011 pelatussa ottelussa Katajaa vastaan. Kyseisellä kaudella Mattila pelasi Pyrinnössä 24 ottelussa 3,3 pisteen ja 1,0 levypallon ottelukohtaisilla keskiarvoilla. A-pojissa Pyrintö voitti kauden päätteeksi SM-pronssia, miesten edustusjoukkue sijoittui neljänneksi. Suomen cupissa Pyrintö selviytyi loppuotteluun, jossa se hävisi Katajalle pistein 68–78.http://www.basket.fi/uutiset/etusivun_uutiset2/?x33156=11494244 Lisäksi Mattila pelasi Pyrinnön reservijoukkueessa kymmenessä ottelussa 6,3 pisteen ja 3,6 levypallon keskiarvoilla. Kaudeksi 2012–2013 Mattila teki pelaajasopimuksen Kauhajoen Karhun kanssa.http://www.basket.fi/uutiset/etusivun_uutiset2/?x33156=13186303 Heinäkuussa 2015 Mattila siirtyi BC Nokiaan.https://www.basket.fi/basket/uutiset/niko-mattila-ja-joni-herrala- siirtyvat-nokialle/ === Maajoukkue === Suomen nuorisomaajoukkueissa Mattila pelasi 20-vuotiaiden ikäluokkaan asti.Maajoukkueprofiili == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS 2011–2012 Tampereen Pyrintö Korisliiga 24 38,5 % 48,5 % 66,7 % 0,3 0,8 1,0 0,4 0,5 0,3 0,0 3,3 2012–2013 Kauhajoen Karhu Korisliiga 28 37,3 % 42,7 % 72,2 % 0,2 0,8 1,0 0,7 1,5 0,9 0,1 5,3 2013–2014 Kauhajoen Karhu Korisliiga 34 50,0 % 30,4 % 77,8 % 0,2 1,9 2,1 1,6 1,6 1,0 0,1 6,0 Yhteensä Yhteensä Korisliiga 86 44,2 % 39,0 % 75,2 % 0,2 1,2 1,4 1,0 1,3 0,8 0,1 5,0 === Pudotuspelit === Kausi Joukkue Sarja O 2P % 3P % 1P % HL PL LEV S M R T PTS 2012–2013 Kauhajoen Karhu Korisliiga 1 0,0 % 0,0 % 0,0 % 0,0 3,0 3,0 1,0 0,0 0,0 0,0 0,0 Yhteensä Yhteensä Korisliiga 1 0,0 % 0,0 % 0,0 % 0,0 3,0 3,0 1,0 0,0 0,0 0,0 0,0 * O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo == Lähteet == * Pelaajakortti 2016. Baskethotel.com * Maajoukkueprofiili * Niko Mattila basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1994 syntyneet Luokka:Elävät henkilöt
TFL

TFL voi tarkoittaa seuraavia asioita: * Tasmanian Football League, australialaisen jalkapallon liiga Tasmaniassa * Transport for London, Lontoon liikennelaitos
London Overground

London Overground on paikallisjunajärjestelmä Suur-Lontoon alueella Yhdistyneessä kuningaskunnassa. Järjestelmä koostuu viidestä linjasta, joiden yhteispituus on 167 kilometriä ja joiden varrella on yhteensä 81 asemaa. Vuonna 2016 Overgroundin matkustajat tekivät yhteensä 188 miljoonaa matkaa. Järjestelmä on otettu käyttöön 12. marraskuuta 2007. ==Järjestelmä== Overground-järjestelmän avaamisen yhteydessä vuonna 2007 käyttöön tuli neljä linjaa: North London Line, West London Line, Gospel Oak to Barking Line ja Watford DC Line. Vuonna 2010 avattiin East London Line, joka oli ennen uusimistaan osa Lontoon metroa. Rakenteilla oleva South London Line oli tarkoitus ottaa käyttöön loppuvuodesta 2012. Koko verkosto on sähköistetty. Tiedosto:Unit 378150 at Whitechapel.jpg|Class 378 -sähköjuna Whitechapelin asemalla Tiedosto:Leytonstone High Road railway station MMB 11 172005.jpg|Class 172 -dieseljuna lähellä Leytonstone High Roadia Tiedosto:Imperial Wharf stn roundel.JPG|Overgroundin logo Imperial Wharfin asemalla == Lähteet == ==Aiheesta muualla== *London Overground Lontoon liikennelaitoksen sivuilla *
Daniel Friderici

Daniel Friderici (1584 Kleineichstädt - 23\. syyskuuta 1638 Rostock) oli saksalainen kanttori, kapellimestari ja säveltäjä. Friderici opiskeli Rostockin yliopistossa Valentin Haussmannin ja Friedrich Weißenseen johdolla ja toimi Rostockin Mariankirkon kanttorina vuodesta 1618 kuolemaansa saakka. Friderici tunnetaan sekä maallisen että hengellisen vokaalimusiikin säveltäjänä. Hän toimi vuonna 1625 julkaistun Piae Cantiones -kokoelman toisen laitoksen musiikillisena asiantuntijana ja sisällytti kokoelmaan omia neliäänisiä sävellyksiään. == Lähteet == Luokka:Saksalaiset_säveltäjät
Jiří Gruša

Jiří Gruša (10. marraskuuta 1938 Pardubice, Tšekkoslovakia – 28. lokakuuta 2011 Bad Oeynhausen, Hannover, SaksaSchriftsteller und Politiker Jiri Grusa gestorben, Der Standard, 28.10.2011, viitattu 31.10.2011 ) oli tšekkiläinen runoilija, prosaisti, kääntäjä, diplomaatti ja poliitikko, Kansainvälisen Penin puheenjohtaja 2004–2009. Hän julkaisi teoksia myös salanimellä Samuel Lewis. == Elämä ja ura == Gruša valmistui Kaarlen yliopistosta Prahasta. Hän työskenteli aikakauslehdissä Tvář, Sešity ja Nové knihy. Vuonna 1968 häneltä kiellettiin kirjoittaminen, ja hän työskenteli rakennusalalla. Hän osallistui samizdat-kirjallisuuden levittämiseen. Hän menetti 1981 Tšekkoslovakin kansalaisuuden ja hänet karkotettiin maasta. Vuodet 1982–1990 hän asui Länsi- Saksassa. Kommunistihallinnon luhistuttua Gruša palasi Tšekkoslovakiaan vuonna 1990 ja työskenteli ulkoministeriössä. Hän oli maan suurlähettiläänä Saksassa 1991–1997. Myöhemmin hänestä tuli Václav Klausin vähemmistöhallituksen opetusministeri. Hallitus menetti opposition tuen, ja presidentti Václav Havel nimitti uuden hallituksen, johon Grušan tilalle tuli Jan Sokol. Gruša toimi suurlähettiläänä Itävallassa vuoteen 2004. 2005–2009 hän johti Wienin diplomaattiakatemiaa. Hän oli Kansainvälisen Penin puheenjohtaja 2004–2009. Hän vaikutti sanan Tschechien vakiinnuttamiseen Tšekin tasavallan viralliseksi saksankieliseksi nimeksi. Joissakin kielissä maan nimen valitseminen oli Tšekkoslovakian hajottua hankalaa. Kirjoittaessaan hän käytti niin äidinkieltään tšekkiä kuin saksaakin. Hän käänsi tšekiksi mm. Franz Kafkaa, Friedrich Schilleriä ja Rainer Maria Rilkeä. Gruša kuoli Bad Oeynhausenissa sydänleikkauksen aikana. == Teokset == === Runokokoelmat === * Torna (1962) – sarkasmia * Světlá lhůta (1964) – elämän absurdiutta, katkeraa ironiaa * Právo útrpné (1964) * Modlitba k Janince (1969–1973) – ilmeikäs kokoelma * Cvičení mučení (1969) – 40 runoa, kansanrunoaihelmia, sananlaskuja, nonsensea * Grušas am Wacht aneb Putovní Ghetto (2001) – kokoelma toi hänelle Magnesia Litera -palkinnon === Romaanit === * Mimner aneb Hra o smraďocha (Atmar tin Kalpadotia) (1969, 1973 samizdat salanimellä Samuel Lewis) * Dotazník aneb Modlitba na jedno město a přítele (1975 samizdat, 1984 Toronto) – kokeellinen romaani * Dr. Kokeš Mistr Panny (1980 samizdat, 1984 Toronto) * Beneš jako Rakušan, 2011 (essee, "faktaromaani") – alun perin saksaksi === Novellikokoelmat === * Dámský gambit (1972 samizdat, 1979 Toronto) === Muistelmat === * Umění stárnout == Lähteet == ==Aiheesta muualla== * Interview with Jiří Gruša (Festival spisovatelů Praha) * Pen Club ( ) Luokka:Tšekkiläiset kirjailijat Luokka:Tšekin ministerit Luokka:Opetusministerit Luokka:Diplomaatit Luokka:Suurlähettiläät Luokka:Vuonna 1938 syntyneet Luokka:Vuonna 2011 kuolleet
Richard Muller

Richard A. Muller (s. 6. tammikuuta 1944) on yhdysvaltalainen fysiikan professori. Hän työskentelee Kalifornian yliopistossa Berkeleyssä. Muller oli aluksi Yhdysvaltojen tunnetuimpia ilmastoskeptikkoja eikä ollut vakuuttunut ilmaston lämpenemisestä. Hän on saanut tutkimuksilleen rahoitusta skeptikkolähteistä. Kaksivuotisten tutkimusten tulokset kuitenkin osoittivat hänellekin, että ilmasto on todella lämpenemässä. Hän esitteli alustavia tuloksia keväällä 2011,Lauren Morello: Study of Temperature Data Confirms Warming Trend, Scientist Tells House Panel The New York Times. 31.3.2011. Viitattu 31.10.2011. ja lopullisen raportin hän esitteli lokakuussa 2011Ilmastoskeptikkojen kärkinimi luovutti: "Se lämpenee sittenkin" Yleisradio. Viitattu 31.10.2011.. Muller on 2010-luvulla osallistunut useisiin hankkeisiin, kuten supernovailmiötä selvittäneeseen Supernova Cosmology Projectiin, myrskyjen ja tornadojen ennustamiseen sekä liuskekaasun ympäristövaikutuksiin. ==Lähteet== Luokka:Yhdysvaltalaiset fyysikot Luokka:Vuonna 1944 syntyneet Luokka:Elävät henkilöt
Muller

Muller on muun muassa seuraavien henkilöiden sukunimi: * Hermann Joseph Muller (1890–1967), yhdysvaltalainen geneetikko, Nobelin lääketieteen palkinnon saaja * Joël Muller (s. 1952), ranskalainen jalkapallovalmentaja ja entinen puolustaja * Kirk Muller (s. 1966), on kanadalainen jääkiekkoammattilainen * Lucien Muller (s. 1934), ranskalainen jalkapallovalmentaja ja keskikenttäpelaaja * Mae Muller (s. 1997), englantilainen laulaja ja lauluntekijä * Philippe Muller (s. 1946), ranskalainen sellisti * Richard Muller (s. 1944), yhdysvaltalainen fyysikko, entinen ilmastoskeptikko * Yvan Muller (s. 1969), ranskalainen kilpa-autoilija. ==Katso myös== * Miller *Mueller *Müller *Myller *Mylläri * Möller Luokka:Sukunimet
Irlannin maatalousministeriö

Irlannin maatalousministeriö ( ja ) on Irlannin maataloudesta, ruokatuotannosta ja merialueiden hyödyntämisestä vastaava ministeriö, jota johtaa maatalousministeri. Ministeriö on sijoitettu Dubliniin. == Historia == Ministeriö on perustettu jo 1919, jolloin perustetun hallituksen ensimmäiseksi maatalousministeriksi valittiin Robert Barton. Vuosien kuluessa ministeriön nimi ja vastuualueet ovat vaihdelleet useaan kertaan. Seuraavassa listassa ministeriöstä käytetään englanninkielisiä nimiä, jotka kaikki tarkoittavat maatalousministeriötä hieman erilaisin tehtävä painotuksin. *Department of Agriculture (1919–1924) *Department of Lands and Agriculture (1924–1930) *Department of Agriculture (1930–1965) *Department of Agriculture and Fisheries (1965–1977) *Department of Agriculture (1977–1987) *Department of Agriculture and Food (1987–1993) *Department of Agriculture, Food and Forestry (1993–1997) *Department of Agriculture and Food (1997–1999) *Department of Agriculture, Food and Rural Development (1999–2002) *Department of Agriculture and Food (2002–2007) *Department of Agriculture, Fisheries and Food (2007–2011) *Department of Agriculture, Food and the Marine (vuodesta 2011) maatalousministeriö
Selvagem Grande

Selvagem Grande kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Selvagem Grande muodostaa yhdessä kahden pienemmän saaren Palheiro de Terran sekä Palheiro do Marin kanssa Selvagenssaarten pohjoisemman osan. Selvagem Grande on saarista suurin ja on pinta-alaltaan noin 2,45 neliökilometriä. Saarta ympäröi noin 70-90 metriä korkeat jyrkät kalliot, mutta sen sisäosa on tasainen. Saaren korkein kohta on Pico da Atalaia (163 m). Portugali osti Selvagenssaaret Selvagem Grande mukaan lukien vuonna 1971 luonnonsuojelualueeksi saaren keltanokkaliitäjäkannan ollessa uhattuna pyydystyksen vuoksi. Saarella on kaksi pysyvää vartijaa vartioimassa saaren lintukantaa.Kemppainen s. 37-38. == Galleria == Kuva:Foto Selvagem Grande.jpg|Selvagem Grande. == Lähteet == * === Viitteet === Luokka:Selvagenssaaret
Costello

Costello viittaa muun muassa seuraaviin: ==Sukunimi== *Angelica Costello (s. 1978), yhdysvaltalainen pornonäyttelijä ja -malli *Dolores Costello (1903–1979), yhdysvaltalainen näyttelijä *Elvis Costello (s. 1954), brittiläinen muusikko *Frank Costello (1891–1973), italialais-amerikkalainen mafiapäällikkö *Helene Costello (1906–1957), yhdysvaltalainen näyttelijä *Jerry Costello (s. 1949), yhdysvaltalainen poliitikko *John A. Costello (1891–1976), Irlannin pääministeri *Lou Costello (1906–1959), yhdysvaltalainen näyttelijä, Abbott ja Costello-koomikkoparin jäsen *Maurice Costello (1877–1950), yhdysvaltalainen näyttelijä, ohjaaja ja käsikirjoittaja. *Sean Costello (1979–2008), yhdysvaltalainen blueskitaristi ja -laulaja *Thomas Joseph Costello (1929–2019), yhdysvaltalainen katolinen piispa ==Muut== *Costello Hautamäki (s. 1963), suomalainen muusikko *Costello, Costello Hautamäen yhtye *Costello, suomenhevosravuri
Palheiro da Terra

Palheiro da Terra kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Palheiro da Terra sekä Palheiro do Mar muodostavat yhdessä Selvagem Granden kanssa Selvagenssaarten pohjoisemman osan. == Lähteet == Luokka:Selvagenssaaret
Palheiro do Mar

Palheiro do Mar kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Palheiro do Mar sekä Palheiro da Terra muodostaa yhdessä Selvagem Granden kanssa Selvagenssaarten pohjoisemman osan. == Lähteet == Luokka:Selvagenssaaret
Ilhéu de Fora

Ilhéu de Fora voi viitata muun muassa seuraaviin saariin: * Ilhéu de Fora, saari Porto Santon edustalla * Ilhéu de Fora, Selvagenssaariin kuuluva saari
Ilhéu de Fora (Selvagenssaaret)

Ilhéu de Fora kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Ilhéu de Fora ja Selvagem Pequena muodostavat lukuisten pikkusaarten kanssa Selvagenssaarten eteläisen osan. Ilhéu de Fora on saariryhmän kolmesta suuremmasta saaresta pienin. Sillä on pinta-alaa 0,081 neliökilometriä ja se kohoaa ainoastaan 18 metriä merenpinnan yläpuolelle. == Lähteet == === Viitteet === Luokka:Selvagenssaaret
Selvagem Pequena

Selvagem Pequena kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Selvagem Pequena muodostaa Ilhéu de Foran sekä useiden pikkusaarten kanssa Selvagenssaarten eteläisen osan. Selvagem Pequena on Selvagem Granden jälkeen saariryhmän toiseksi suurin saari, vaikkakin huomattavasti pienempi, noin 0,3 neliökilometriä. Saaren korkein kohta Pico do Veado kohoaa 49 metrin korkeuteen merenpinnasta saaren ollessa muuten suhteellisen matala. == Lähteet == Luokka:Selvagenssaaret
Suurnopeuskamera

Suurnopeuskamera on videokamera joka kuvaa erittäin suurella kuvataajuudella ja kuvaustulos esitetään hidastettuna katsojalle. Suurnopeuskamerat kuvaavat tyypillisesti yli 1000 kuvaa sekunnissa ja kuvat talletetaan digitaaliseen muistiin josta se voidaan toistaa. Englantilainen valokuvaaja Eadweard Muybridge käytti vuonna 1870 riviä tavallisia valokuvakameroita kuvaamaan hevosen liikkumista. Kehitys siirtyi ensin elokuvakameran kautta nykyisin käytettäviin digitaalikameroihin joita alettiin käyttää 1970-luvulta lähtien.motionvideoproducts, White Paper, High Frame Rate Electronic Imaging Suurella nopeudella kuvattaessa voidaan tutkia fysikaalisia ilmiöitä ja nopeuksia. Vuonna 2011 suurimmat mahdolliset kuvausnopeudet ovat yli miljoona kuvaa sekunnissa citiusimaging.com, Kamerat. ==Katso myös== *Maalikamera ==Lähteet== == Aiheesta muualla == Luokka:Elokuvateknologia Luokka:Valokuvauksen tekniikka
Madeira (täsmennyssivu)

Madeira voi viitata muun muassa seuraaviin asioihin: Maantiede: * Madeira, Portugalille kuuluva saaristo Atlantilla * Madeira, joki Etelä-Amerikassa * Madeira, kaupunki Yhdysvalloissa * Madeira Beach, kaupunki Yhdysvalloissa Viini: * Madeira-viini Ihmiset: * Jamila Madeira, portugalilainen poliitikko * George Madeira, yhdysvaltalainen henkilö * Phil Madeira, yhdysvaltalainen sanoittaja, tuottaja, muusikko ja laulaja
Madeiran hallinnollinen jako

Madeira koostuu 11 kunnasta, joista 10 sijaitsee Madeiran saarella ja yksi Porto Santolla. Kunnat jakaantuvat edelleen 54 freguesiaan. Madeiralla on 53 freguesiaa ja Porto Santolla 1. Desertassaaret kuuluvat hallinnollisesti Santa Cruzin kuntaan ja Selvagenssaaret Funchalin kuntaan. == Kunnat == Kunnat Väkiluku (2011) Pinta-ala (km²) Kuntakeskus Funchal 112 015 76,0 Funchal Santa Cruz 43 018 82,0 Santa Cruz Câmara de Lobos 35 659 52,0 Câmara de Lobos Machico 21 803 68,0 Machico Ribeira Brava 13 362 65,0 Ribeira Brava Calheta 11 519 112,0 Calheta Santana 8 277 96,0 Santana Ponta do Sol 8 853 46,0 Ponta do Sol São Vicente 5 721 79,0 São Vicente Porto Santo 5 482 42,0 Vila Baleira Porto Moniz 2 711 83,0 Porto Moniz Yhteensä 267 938 801 == Freguesiat == Freguesia Kunta Asukasluku (2011) Pinta-ala (km²) Asukastiheys (as/km²) Achadas da Cruz Porto Moniz 161 7,88 20,43 Água de Pena Machico 2 437 5,08 479,72 Arco da Calheta Calheta 3 168 14,7 215,51 Arco de São Jorge Santana 416 3,50 118.86 Boaventura São Vicente 1 226 26,20 46,79 Calheta Calheta 3 160 132,3 23,89 Camacha Santa Cruz 7 464 19,58 381,21 Câmara de Lobos Câmara de Lobos 17 978 7,62 2359,32 Campanário Ribeira Brava 4 579 11,80 388,05 Canhas Ponta do Sol 3 762 13,30 282,86 Caniçal Machico 3 921 11,84 331,17 Caniço Santa Cruz 23 361 12 1946,75 Curral das Freiras Câmara de Lobos 2 001 25,07 79,82 Estreito da Calheta Calheta 1 605 14,32 112,08 Estreito de Câmara de Lobos Câmara de Lobos 10 263 8,14 1260,81 Faial Santana 1 623 22,6 71,81 Fajã da Ovelha Calheta 899 22,16 40,57 Gaula Santa Cruz 4 024 7,07 569,17 Ilha Santana 256 15 17,07 Imaculado Coração de Maria Funchal 6 226 1,35 4611,85 Jardim do Mar Calheta 203 0,74 274,32 Jardim da Serra Câmara de Lobos 3 318 7,10 467,32 Machico Machico 11 249 17,49 643,17 Madalena do Mar Ponta do Sol 516 2,07 249,28 Monte Funchal 6 696 18,65 359,03 Paul do Mar Calheta 871 1,4 622,14 Ponta Delgada São Vicente 1 359 8,80 154,43 Ponta do Pargo Calheta 909 24,71 36,79 Ponta do Sol Ponta do Sol 4 575 28,2 162,23 Porto da Cruz Machico 2 597 25,22 102,97 Porto Moniz Porto Moniz 1 667 20,2 82,52 Porto Santo Porto Santo 5 482 42,17 130,00 Prazeres Calheta 704 13,03 54,03 Quinta Grande Câmara de Lobos 2 099 3,89 539,59 Ribeira Brava Ribeira Brava 6 585 17,5 376,29 Ribeira da Janela Porto Moniz 229 18,48 12,39 Santa Cruz Santa Cruz 7 234 28,1 257,44 Santa Luzia Funchal 5 875 1,34 4384,33 Santa Maria Maior Funchal 13 387 4,88 2743,24 Santana Santana 3 271 17,8 183,76 Santo António Funchal 27 437 22,21 1235,34 Santo António da Serra Machico 15 99 8,62 185,50 Santo António da Serra Santa Cruz 935 14,77 63,30 São Gonçalo Funchal 6 566 7,08 927,40 São Jorge Santana 1 493 18,3 81,58 São Martinho Funchal 26 464 8,06 3283,37 São Pedro Funchal 7 288 1,49 4891,28 São Roque Funchal 9 412 7,52 1251,60 São Roque do Faial Santana 736 15,9 46,29 São Vicente São Vicente 3 136 43,7 71,76 Sé Funchal 2 664 3,67 725,89 Seixal Porto Moniz 654 36,37 17,98 Serra de Água Ribeira Brava 1 048 24,7 42,43 Tabua Ribeira Brava 1 150 11,1 103,60 == Lähteet == === Viitteet === Luokka:Madeiran maantiede
Pohjolan ydinaseeton vyöhyke

Pohjolan ydinaseeton vyöhyke oli Urho Kekkosen 28.5.1963 tekemä aloite, jonka mukaan Pohjoismaat olisi kansain­välisellä sopimuksella muodostettu pysyvästi ydinaseettomaksi vyöhykkeeksi. Kekkonen esitti ehdotuksensa uudestaan vuonna 1978. Aiemmin vastaavanlaisia suunnitelmia olivat ehdottaneet Ruotsin ulkoministeri Östen Undén sekä Keski-Euroopan osalta Puolan ulkoministeri Adam Rapacki. Kekkonen sanoi oman ehdotuksensa olleen Undénin idean paikallinen sovellutus. Undénin suunnitelmasta äänestettiin Yhdistyneiden kansakuntien yleiskokouksessa joulukuussa 1961, jolloin sitä vastustivat muut Naton jäsenvaltiot paitsi Kanada, Tanska, Islanti ja Norja. Kekkosen aloitteen tarkoituksena oli osaltaan vahvistaa Suomen pysyminen suur­valtojen risti­riitojen ulkopuolella ja vähentää riskiä, että Neuvostoliitto vaatisi Suomelta YYA-sopimuksen mukaisia sotilaallisia konsultaatioita. Vuonna 1978 sen teki uudelleen ajan­kohtaiseksi ase­tekniikan, erityisesti matalalla lentävien risteilyohjusten kehitys. Muissa Pohjoismaissa aloite sai osakseen vastustusta. Käytännössä se olisi kuitenkin vain vahvistanut tuolloin jo vallinneen tilanteen, sillä Pohjois­maiden alueella ei ollut ydin­aseita eivätkä ne olleet aikeissa sellaista hankkia. Natoon kuuluneet Norja ja Tanska olivat lisäksi ilmoittaneet, etteivät ne halua niitä sijoitettavan alueelleen rauhan aikana. Tanskan pää­ministeri suositteli samaa Varsovan liiton maille. Ruotsin ulko­ministeri Hans Blix ehdotti, että vyöhykkeeseen sisällytettäisiin myös koko Itämeri, jolloin Neuvosto­liitto olisi joutunut poistamaan sieltä ydin­aseistetut sukellusveneensä. Kesäkuussa 1981 Yhdysvaltain ulkoministeriö tuomitsi voimakkaasti ja julkisesti Kekkosen ehdotuksen ydinaseettoman vyöhykkeen perustamisesta. Ronald Reaganin hallituksen edustaja oli huolestunut siitä, että vyöhykkeestä jälleen puhuttiin. ==Nykytila== Ulkopoliittisen instituutin johtava tutkija Matti Pesu katsoo, että vaikka Norjan ja Tanskan linja ydinaseisiin on paperilla tiukka, käytännössä Tanska on tukenut ydinasetoimintaa perinteisin kyvyin ja Norjassakin kiinnostus ydinaseisiin kasvaa. Nykypelote perustuu kylmän sodan jälkeisiin rauhallisiin vuosiin, ja nyt tilanne on muuttunut. Suomikin saattaa sertifioida F-35-hävittäjät kantamaan tarvittaessa ydinaseita. == Lähteet == == Aiheesta muualla == * Luokka:Kansainvälinen politiikka Luokka:Suomen politiikka 1960-luvulla‎ Luokka:Suomen politiikka 1970-luvulla‎ Luokka:Toteutumattomat suunnitelmat ja hankkeet
Tämän hetken tähden

Tämän hetken tähden on Retropop-yhtyeen toinen studioalbumi. Albumi on julkaistu 26. elokuuta 2011. Albumin on äänittänyt, miksannut ja tuottanut Tommi Ojala Ihannemedian studiolla Lempäälässä. Albumin on masteroinut MojoLabin Teemu Kinnunen ja albumin on julkaissut yhtyeen oma Pieni ja ihmeellinen levy-yhtiö. == Kappaleet == # # # # # # # # # # == Kokoonpano == * Saila Ojala — laulu * Tommi Ojala — syntikat, ohjelmointi * Mika Ojalehto — rummut * Olli Räsänen — kitara == Arvostelut == * V2.fi: V2.fi: Levyarvio == Lähteet == Luokka:Vuoden 2011 albumit Luokka:Retropopin albumit
(301552) 2009 GA3

(301552) 2009 GA3 (kirjoitetaan myös (301552) 2009 GA3) on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi M. Ory vuonna 2009. Koska 2009 GA3:n absoluuttinen magnitudi (H) on 16,3; sen läpimitta on todennäköisesti välillä 1–3 kilometriä. ==Katso myös== *(74732) 1999 RQ176 *(100001) 1982 UC3 *(136198) 2003 UJ296 *(280002) 2001 UT157 ==Lähteet== *JPL Small-Body Database Browser: 301552 (2009 GA3) *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Molly Moon

Molly Moon on brittiläisen kirjailijan Georgia Byngin kirjoittama kirjasarja. Siihen kuuluvat teokset: *Molly Moon - Hervoton hypnoosiseikkailu, 2003 (Molly Moon's Incredible Book of Hypnotism) *Molly Moon ja tajuton timanttitemppu, 2004 (Molly Moon Stops the World) *Molly Moon ja arvaamaton aikamatka, 2006 (Molly Moon's Hypnotic Time-Travel Adventure) *Molly Moon, Micky Minus ja ajatuskone, 2007 (Molly Moon, Micky Minus and the Mind Machine) ==Juoni== *Molly Moon - Hervoton hypnoosiseikkailu Molly Moon ja tajuton timanttitemppu Kirjasarjan toisessa osassa Molly asuu New Yorkissa ja käyttää ansiatsemiaan rahoja orpokodin korjaamiseen. Kirjan alussa, Mollyn kilpailija, Davina Nuttel kaapataan. Molly matkustaa Los Angelesiin ja huomaa, että timanttikaulakoru hänen kaulansa ympärillä mahdollistaa ajan pysäyttämisen. Pian Mollylle selviää salajuoni, jossa pyritään käyttämään hypnoosia vallan saamiseen, ja Molly pyrkii estämään tämän. Kirjan lopussa Molly löytää oikeat vanhempansa, Lucy Loganin ja miljonääri Primo Cellin. Molly Moon ja arvaamaton aikamatka Sarjan kolmannessa osassa Molly yrittää totutella elämäänsä miljonäärin tyttärenä ja yrittää tutustua äitiinsä, jota ei ole nähnyt 11 vuoteen. Pian Mollyn koira, Petula katoaa ja selvittäessään Petulan olinpaikkaa Molly ja hänen ystävänsä Rocky joutuvat 1870-luvun Intiaan, jossa hän tapaa ensimmäisen ja toisen kirjan konnan, joka yrittää vaikuttaa tulevaisuuteen. 1870-luvulla Molly tutustuu Ojas-nimiseen poikaan, joka yrittää auttaa häntä. Kirjan lopussa Mollylle selviää, että hänellä on kaksoisveli nimeltä Minus. Molly Moon, Micky Minus ja ajatuskone Molly Moon haluaa löytää kaksoisveljensä Minuksen ja tuoda tämän kotiin. Tämän takia hän matkustaa ajassa taaksepäin koiransa Petulan ja ystävänsä Rockyn kanssa. Heille selviää, että Minus onkin 500 vuoden päässä tulevaisuudessa. Molly ja Rocky matkustavat tulevaisuuteen, jossa he yrittävät pelastaa Minuksen. ==Lähteet== *WSOY:n kotisivut *Kirjailijan kotisivut (englanniksi) Luokka:Kirjasarjat Luokka:Lastenkirjat
Carlos Berlocq

Carlos Alberto Berlocq (s. 3. helmikuuta 1983 Chascomus) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 37 maaliskuussa 2012 ja nelinpelissä sijalla 50 kesäkuussa 2011. Hän on voittanut yhden ATP-turnauksen sekä kaksinpelissä että nelinpelissä. Grand Slam -turnauksissa Berlocq on päässyt parhaimmillaan toiselle kierrokselle Australian avoimissa, Ranskan avoimissa sekä Yhdysvaltain avoimissa. == Tennisura == Ensimmäisen ATP-tason ottelunsa kaksinpelissä Berlocq voitti Miamin Masters-turnauksessa maaliskuussa 2006, jossa hän voitti avauskierroksella Donald Youngin puhtaasti 6–0, 6–0. Toisella kierroksella hän puolestaan hävisi James Blakea vastaan 0–6, 0–6. Heinäkuussa hän selviytyi puolivälieriin Sopotin ATP-turnauksessa, jossa hän voitti Philipp Kohlschreiberin ja Lukáš Dlouhýn. Puolivälierissä hän hävisi Nikolai Davydenkolle. Toisen puolivälieräpaikkansa urallaan hän saavutti Viña del Marin turnauksessa vuonna 2007, jossa hän voitti ensimmäisellä kierroksella Gastón Gaudion. Puolivälierissä hän hävisi Martín Vassallo Argüellolle. Berlocq voitti ensimmäisen ottelunsa Grand Slam -turnauksessa, kun hän päihitti Ranskan avointen ensimmäisellä kierroksella Julien Benneteaun. Toisella kierroksella hän hävisi Potito Staracelle. Kesäkuussa hän saavutti uransa toistaiseksi suurimman voiton, kun hän voitti maailmanlistan sijalla 18 olleen Juan Carlos Ferreron. Nelinpelissä Berlocq pääsi ensimmäisen kerran ATP-turnauksen loppuotteluun Umagin turnauksessa Fabio Fogninin parina. Hän saavutti ensimmäisen ATP-turnausvoittonsa vuonna 2010, kun hän voitti Eduardo Schwankin kanssa Stuttgartin turnauksen. Vuonna 2011 hän pääsi välieriin Rooman Mastersissa Jarkko Niemisen kanssa ja loppuotteluun Moskovan turnauksessa David Marreron kanssa. == Lähteet == == Aiheesta muualla == * Carlos Berlocq profiili ATP:n kotisivuilla Luokka:Argentiinalaiset tennispelaajat Luokka:Vuonna 1983 syntyneet Luokka:Elävät henkilöt
Esko Sahlstedt

Esko Sahlstedt (21. lokakuuta 1945 Forssa – 21. marraskuuta 2022) oli suomalainen jääkiekkovalmentaja. Suomen pääsarjassa hän valmensi Rauman Lukkoa. Hän valmensi myös Lukon junioreissa poikansa ikäluokkaa (1973 syntyneitä) ja he saavuttivat C-nuorten Suomen mestaruuden vuonna 1989. Hänen poikansa Kalle ja Reeti Sahlstedt ovat molemmat pelanneet jääkiekkoa Rauman Lukossa. Kalle Sahlstedt, joka on pelannut myös maajoukkueessa, toimii Lukon urheilutoimenjohtajana. == Tilastot == Valmentajaura Kausi Joukkue Sarjataso Tehtävä Ottelut Voitot Tappiot Tasapelit 1972–1973 Lukko I divisioona 2. valmentaja 1973–1974 Lukko SM-sarja 2. valmentaja 1974–1975 Lukko SM-sarja 2. valmentaja 1975–1976 Lukko SM-liiga 2. valmentaja 1976–1977 Lukko SM-liiga 2. valmentaja 1977–1978 Lukko SM-liiga Päävalmentaja 36 10 21 5 0 0,347 1978–1979 Lukko SM-liiga Päävalmentaja 1979–1980 Lukko SM-liiga Päävalmentaja 36 15 17 4 0 0,472 1980–1981 Lukko SM-liiga Päävalmentaja 36 7 28 1 0 0,208 1984–1985 Lukko SM-liiga Päävalmentaja 1985–1986 Lukko SM-liiga Päävalmentaja == Lähteet == ==Aiheesta muualla== * Luokka:Suomalaiset jääkiekkovalmentajat Luokka:Vuonna 1945 syntyneet Luokka:Vuonna 2022 kuolleet
577 Rhea

577 Rhea on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1905. Pikkuplaneetta sai nimensä kreikkalaisen mytologian titaani Rhean mukaan. Ennen kuin tämä asteroidi sai oikean nimensä, se tunnettiin tunnuksella 1905 RH. Tunnuksen kirjaimet ovat saattaneet vaikuttaa pikkuplaneetan nimen valintaan. Tätä päävyöhykkeen asteroidia ei pidä sekoittaa yhteen Saturnus-planeetan kuista, jonka nimi on myös Rhea. Pikkuplaneetta Rhean läpimitta on noin 40 kilometriä ja pyörähdysaika noin 12,27 tuntia. ==Katso myös== *106 Dione *1809 Prometheus *1810 Epimetheus ==Lähteet== *JPL Small-Body Database Browser: 577 Rhea (1905 RH) * *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Makemake (mytologia)

Makemake oli Pääsiäissaaren eli Rapa Nuin ylijumala, ensimmäisten ihmisten luoja ja hedelmällisyyden jumala. Pääsiäissaaren jättiläismäiset patsaat saattavat liittyä hänen palvontamenoihinsa. Lurker 1987, s. 117 Makemake oli myös meren jumala, ja hänen pyhä eläimensä oli sinimerietana Makemake on suosittu aihe saarelta löytyneissä kalliopiirroksissa. ==Lähteet== * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Pääsiäissaari Luokka:Meren jumalat Luokka:Hedelmällisyyden jumalat Luokka:Polynesian jumalat
Miesten viisiottelu Kalevan-ottelussa 1910

Viisiottelu oli yleisurheilun SM-kisoissa ohjelmassa ensimmäistä kertaa kesällä 1910. Pituushypyssä ja heittolajeissa sallittiin kilpailijoille vain yksi yritys kummaltakin puolelta. Tulos määräytyi yhteistuloksen perusteella. Kokonaiskilpailussa laskettiin kussakin kilpailussa saavutetut sijaluvut yhteen. Neljän lajin jälkeen viisi parasta urheilijaa kelpuutettiin painiin, mutta näistäkin Kukko ja Halme luopuivat sovinnolla. Mestariksi urheili Tampereen Pyrintöä edustanut Urho Aaltonen. ==Lopputulokset== Lajit järjestyksessä: pituushyppy, keihäänheitto, kiekonheitto, 190 m juoksu ja paini. Sija Nimi Seura 1 # 2 # 3 # 4 # 5 Tulos Urho Aaltonen TP 12,18 2 79,15 2 61,06 2 24,2 8 1 15 Eino Pekkala TP 12,02 3 65,37 7 61,92 1 23,5 4 2 17 Emil Kukko HKV 12,24 1 69,70 6 51,42 11 22,5 1 4 23 Julius Saaristo TP 10,57 9 81,29 1 56,99 7 24,5 9 3 29 Juho Halme HKV 11,99 4 73,17 4 44,23 13 24,1 7 5 33 ==Lähteet== * 06.07.1910 Viipurin Sanomat no 76 Luokka:Vuoden 1910 yleisurheilu Luokka:Viipurin urheilu Luokka:Kalevan kisat
Sakari Räsänen

Antti Sakari Räsänen (31. toukokuuta 1935 Heinävesi – 19. helmikuuta 1993 Tuusula) oli suomalainen journalisti ja kirjailija. Sakari Räsänen työskenteli aluksi Viikkosanomissa, jossa lehden valokuvaajien vakava suhtautuminen työhönsä innosti häntä. Hän teki juttuja samalla myös Sanoma Oy:n muihin lehtiin. Ura jatkui Helsingin Sanomissa, jossa hän kirjoitti sunnuntai- ja lauantainumeroihin sekä Kuukausiliitteeseen. ==Kirjat== * * * * * * ==Toimitettu kirja== * ==Kirjoitukset kokoomateoksissa== * * * (Luvut "Miksi piti tehdä perinnekirja?", "Anna Antti ahvenia, Pekka pieniä kaloja...", "Viimeinen kaskihalme" ja "Lähtö kotikylästä") * ==Televisiodokumentin käsikirjoitus== *Stuka. Kirjoitettu yhdessä Kauko Vuorensolan kanssa. Yle TV1, 1986. ==Lähteet== Luokka:Suomalaiset toimittajat Luokka:Helsingin Sanomien toimittajat Luokka:Suomalaiset kirjailijat Luokka:Vuonna 1935 syntyneet Luokka:Vuonna 1993 kuolleet